DA Den Europæiske Unions Tidende C 474/6

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2016/C 474/07)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ENHEDSDOKUMENT

»MARCHE«

EU-nr.: IT-PGI-0005-01338 — 26.5.2015

BOB ( ) BGB ( X )

1. Betegnelse(r)

»Marche«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.5. Olie og fedt (smør, margarine, olier m.m.)

3.2. Beskrivelse af produktet med betegnelsen i punkt 1

Den beskyttede geografiske betegnelse »Marche« er forbeholdt ekstra jomfruolie fremstillet af oliven, der er dyrket i det geografiske område, som er omhandlet i punkt 4.

For at kunne markedsføres skal ekstra jomfruolie med den beskyttede geografiske betegnelse »Marche« have følgende egenskaber:

— farve: gul/grøn

— lugt/smag: Deskriptor Median Fejl 0 Frugtagtig 3-7 Bitter 2,5 -7 Skarp 3-7 Græs og/eller mandel og/eller artiskok 2-6

Det maksimale syreindhold i vægt, udtrykt i oliesyre: 0,4 %

Peroxidtal: ≤ 12 (meq O2\kg)

Oliesyre: min. 72 %

Linolsyre: maks. 9 %

K232: maks. 2,2

K270: maks. 0,15

Delta K: maks. 0,005

Polyphenoler i alt: min. 200 mg/kg (kalorimetrisk bestemt og udtrykt som gallussyre)

»Marche« er kendetegnet ved en mellemgrøn frugtagtig karakter, medium skarphed og medium bitterhed med mindre opadgående og nedadgående variationer i intensitet knyttet til agronomiske/teknologiske parametre og det pågældende år. Den frugtagtige karakter er kendetegnet ved friske urteagtige noter ledsaget en typisk duft af græs, nogle gange ledsaget/erstattet af mandel og/eller artiskok afhængigt af den sort, der primært bruges.

3.3. Foder (kun for produkter af animalsk oprindelse) og råvarer (kun for forarbejdede produkter)

Der anvendes tolv hovedsorter, herunder ti hjemmehørende, til fremstilling af »Marche«. De hjemmehørende sorter er: Ascolana tenera, Carboncella, Coroncina, Mignola, Orbetana, Piantone di Falerone, Piantone di Mogliano, Raggia/Raggiola, Rosciola dei Colli Esini og Sargano di Fermo. De to øvrige sorter, Frantoio og Leccino, anvendes pr. tradition, da de begge har eksisteret i området i ca. et århundrede, efter at de blev almindeligt udbredt efter de strenge frostperioder i 1905, 1929 og 1956 på grund af deres modstandsdygtighed over for kulde samt deres meget høje produktivitet. De tolv ovennævnte sorter skal have en udbredelse i olivenlunde, hver for sig eller samlet, på mindst 85 %. Andre sorter er tilladt i en mængde på højst 15 %.

3.4. Specifikke etaper af produktionen, som skal finde sted i det afgrænsede geografiske område

Alle stadier i produktionsprocessen, dvs. dyrkning, høst og olieudvinding, skal finde sted i det afgrænsede geografiske område.

3.5. Særlige regler for udskæring, rivning eller emballering osv. af det produkt, som betegnelsen henviser til

»Marche«-olie skal markedsføres i beholdere, som er tilladt efter gældende lovgivning og med en kapacitet på højst 5 l. Beholderne skal være forseglet og forsynet med etiket.

3.6. Særlige regler for mærkning af det produkt, som betegnelsen henviser til

Etiketten skal vise ordene »olio extravergine di oliva »Marche« IGP« (»»Marche« BGB-ekstra jomfruolivenolie«) med tydelige bogstaver, der ikke kan slettes, så de kan skelnes fra alle andre oplysninger på etiketten.

Det er tilladt at anvende navne, navne på gårde, firmanavne, navne på sammenslutninger eller private varemærker, forudsat at de ikke udgør anprisninger eller kan vildlede forbrugeren.

Navne på gårde, godser og bedrifter er kun tilladt, hvis produktet udelukkende er produceret af oliven fra olivenlunde, der tilhører den pågældende gård. Det er kun tilladt at henvise til emballering på en olivengård, hvis olien er emballeret på den pågældende gård.

Disse angivelser kan anføres på etiketten med bogstaver, der er højst halvt så høje og brede som dem, der benyttes til angivelse af den beskyttede geografiske betegnelse.

Det er tilladt at anvende ordet »monovarietale« (»enkeltsort«) efterfulgt af den benyttede sort, jf. punkt 3.3.

På etiketten skal anføres produktionsåret for de oliven, som olien er udvundet af.

Det europæiske symbol for beskyttet geografisk betegnelse skal figurere på etiketten i CMYK eller sort og hvidt i overensstemmelse med de gældende bestemmelser.

4. Kort angivelse af det geografiske områdes afgrænsning

Produktionsområdet for den beskyttede geografiske betegnelse »Marche« omfatter følgende kommuner, hvis områder er olivendyrkningsområder, der er i stand til at producere oliven med de krævede kvalitetskendetegn. Nedenfor følger først en liste over de kommuner, der falder ind under »Marche«-området. For kommuner, der ikke er omfattet i deres helhed, findes en liste over de matrikelkort, der falder ind under området. Hver enkelt kommune er opdelt i matrikler og parceller, og kortene er nummeret separat for hver kommune. Den fuldstændige dokumentation opbevares hos skattemyndigheden (matrikelkontoret).

a) Kommuner, der er omfattet i deres helhed:

Acquaviva Picena, Agugliano, Altidona, Ancona, Appignano, Appignano del Tronto, Ascoli Piceno, Auditore, Barbara, Barchi, Belforte all'Isauro, Belforte del Chienti, Belmonte Piceno, Belvedere Ostrense, Camerano, Camerata Picena, Campofilone, Camporotondo di Fiastrone, Carassai, Cartoceto, Castel di Lama, Castelbellino, Castelfidardo, Castelleone di Suasa, Castelplanio, Castignano, Castorano, Chiaravalle, Cingoli, Civitanova Marche, Colli del Tronto, Colmurano, Corinaldo, Corridonia, Cossignano, Cupra Marittima, Cupramontana, Falconara Marittima, Falerone, Fano, Fermignano, Fermo, Filottrano, Folignano, Force, Fossombrone, Francavilla d'Ete, Fratte Rosa, Frontino, Gabicce Mare, Gradara, Grottammare, Grottazzolina, Gualdo, Isola del Piano, Jesi, Lapedona, Loreto, Loro Piceno, Lunano, Macerata, Macerata Feltria, Magliano di Tenna, Maiolati Spontini, Maltignano, Massa Fermana, Massignano, Mercatino Conca, Mergo, Mogliano, Mombaroccio, Mondavio, Mondolfo, Monsampietro Morico, Monsampolo del Tronto, Monsano, Montalto delle Marche, Montappone, Monte Cerignone, Monte Giberto, Monte Porzio, Monte Rinaldo, Monte Roberto, Monte San Giusto, Monte San Martino, Monte San Pietrangeli, Monte San Vito, Monte Urano, Monte Vidon Combatte, Monte Vidon Corrado, Montecalvo in Foglia, Montecarotto, Montecassiano, Monteciccardo, Montecopiolo, Montecosaro, Montedinove, Montefalcone Appennino, Montefano, Montefelcino, Montefiore dell'Aso, Montegiorgio, Montegranaro, Montegrimano Terme, Montelabbate, Monteleone di Fermo, Montelparo, Montelupone, Montemaggiore al Metauro, Montemarciano, Monteprandone, Monterubbiano, Montottone, Moresco, Morro d'Alba, Morrovalle, Numana, Offagna, Offida, Orciano di Pesaro, Ortezzano, Osimo, Ostra, Ostra Vetere, Palmiano, Pedaso, Peglio, Penna San Giovanni, Pergola, Pesaro, Petriano, Petriolo, Petritoli, Piagge, Piandimeleto, Pietrarubbia, Poggio San Marcello, Pollenza, Polverigi, Ponzano di Fermo, Porto Recanati, Porto San Giorgio, Porto Sant'Elpidio, Potenza Picena, Rapagnano, Recanati, Ripatransone, Ripe San Ginesio, Rosora, Rotella, Saltara, San Benedetto Del Tronto, San Costanzo, San Giorgio di Pesaro, San Lorenzo in Campo, San Marcello, San Paolo di Jesi, Santa Maria Nuova, Santa Vittoria in Matenano, Sant'Angelo in Pontano, Sant'Elpidio a Mare, Sant'Ippolito, Sassocorvaro, Sassofeltrio, Senigallia, Serra de'Conti, Serrungarina, Servigliano, Sirolo, Smerillo, Spinetoli, Staffolo, Tavoleto, Tavullia, Tolentino, Torre San Patrizio, Trecastelli, Treia, Urbino, Urbisaglia, Vallefoglia, Venarotta.

b) Kommuner, der er omfattet delvist (bindestregen angiver, at alle matrikelkortene mellem de to tal er medregnet. F.eks. betyder 4-8, at kort 4, 5, 6, 7 og 8 er medregnet):

Acquacanina — kort 3, 7, 8; Acqualagna — kort 1-31, 34-54; Acquasanta Terme — kort 12, 22-26, 34-39, 45-50, 57-67, 71, 73-84, 90-92, 95-98, 104, 105, 110-113; Amandola — kort 1-26, 29-34, 40-50, 53-60, 65, 66, 68-70; Apecchio — kort 2-7, 21; Apiro — kort 1-20, 22-29, 33-41, 48-50, 53-55, 64, 65; Arcevia — kort 1-39, 41-48, 52-59, 63-69, 73, 75-79, 84-90, 93-101, 103-109, 114-121, 123; Cagli — kort 1-40, 42-61, 65-83, 85-104, 107-117, 122-138, 150-157, 176-180, 192-198; Caldarola — kort 1, 2, 6, 8, 13-16, 22-25, 30; Camerino — kort 1-9, 15-19, 25-28, 34-36, 43-50, 58-65, 71-75, 78-87, 89, 90, 102-124; Carpegna — kort 1-24, 28-30; Castelraimondo — kort 1, 3, 4, 10-22, 24-28, 30-32; Cerreto d'Esi — kort 1-3, 8-20; Cessapalombo — kort 1, 2, 4, 5, 7-9; Comunanza — kort 1-16, 18-25, 27-30, 33-38, 41-44, 46-52, 54; Esanatoglia — kort 2-4, 9-11, 13, 14, 17, 19, 20, 26; Fabriano — kort 19-22, 25, 26, 39-43, 57-63, 80-87, 93-103, 117-122, 136-143, 153-159, 167-170, 177-180, 192-195, 208, 216, 225-227; Fiastra — kort 1, 6-8, 10, 11, 14-17, 23-26, 32-37, 40, 45; Fiordimonte — kort 1-7; Frontone — kort 1-12, 15; Gagliole — kort 6, 7, 11-13, 16-19, 21, 22; Genga — kort 1-3, 7, 12, 18, 20, 24, 25, 29, 34, 40-42, 50-52, 60-63, 68-70; Matelica — kort 11, 16-19, 21-26, 31-35, 40-45, 48-58, 60-83; Mercatello sul Metauro — kort 27-29, 36, 47-51, 59-61, 69; Montefortino — kort 6-8, 11, 12, 19, 22, 23, 28, 35, 46; Montegallo — kort 7, 8, 13; Muccia — kort 1, 4, 7-9, 11, 12, 18-21; Pieve Torina — kort 2, 5-7, 23-25, 35-37; Pievebovigliana — kort 1-16, 20, 21, 26; Piobbico — kort 8, 16, 17; Pioraco — kort 8-10, 12-15; Poggio San Vicino — kort 1, 2, 5, 6, 11; Roccafluvione — kort 1-22, 27-36, 38, 40-50, 52-60; Castelraimondo — kort 1, -35, 37, 39-56, 59-64, 68-77; San Severino Marche — kort 1-6, 13-26, 31-40, 45-51, 57-67, 68, 77-85, 90-100, 106-117, 120-128, 131-143, 148-159, 165-172, 181-186, 191-197; Sant'Angelo in Vado — kort 1-49, 52-56, 60-64, 67-87; Sarnano — kort 1-5, 7, 9-15, 21-24, 29-32, 36-39, 43-45; Sassoferrato — kort 1-4, 6-9, 12-16, 21-25, 27-35, 37-46, 48-57, 61-68, 72-75, 82-88, 93-96, 100-102, 107-110, 117-119, 125-128, 136, 137; Serra San Quirico — kort 1-3, 5-10, 16-20, 25-28, 32-36, 38-43, 45; Serra Sant'Abbondio — kort 1-5, 7-10, 12, 15-17; Serrapetrona — kort 9-13, 19, 20, 25, 26, 30, 31, 34; Urbania — kort 1-16, 18, 19, 21-33, 38-44, 48-59, 64-69, 76, 77.

5. Tilknytning til det geografiske område

»Marche«-oliens ry går mange århundreder tilbage og er blevet bevaret til i dag. I de ældste historiske henvisninger nævnes »di Marca«- eller »de Marchia«-olie, mens flertalsformen »Marche«-olie i de sidste to århundreder er blevet mere udbredt og henviser til navnet på den region, der figurerede endeligt i det dekret, hvorved den blev indlemmet i den italienske stat i 1860.

»Marche«-olien og dens kvalitet nævnes i den periode, hvor »signorie« (herremændene) herskede. I 1228 måtte både fra Marche, der lagde til ved Po-flodens bredder i Ferrara, betale en told kaldet »ripatico«, der beløb sig til 25 pund olie, som blev tillagt en højere værdi end olie fra andre regioner. Dette bekræftes i reglerne for »Arte dei Ternieri« (oliesælgernes lav) i Venedig, der blev udarbejdet i 1263, og hvoraf det fremgår, at »de Marchia«-olie skulle kunne skelnes fra andre tilsvarende produkter og videresælges til en højere pris på grund af dens farve og smag.

»Marche«-olie blev også solgt til florentinske købmænd: I 1347 importerede uldproducenterne i Firenze ikke mindre end 2 500»orci« (terrakottakrukker) olivenolie fra Marche. Denne eksport til andre regioner fortsatte indtil midten af 1600-tallet. Endelig skrev den store digter fra Marche, Giacomo Leopardi, i et brev fra februar 1828 til sin far, at »l'olio della Marca« (olie fra La Marca) også var berømt uden for denne region.

Dette århundredgamle ry er forblevet uændret, og »Marche«-olie er nu mere eftertragtet og værdsat på grund af sine egenskaber end nogensinde før. Dette ses af de talrige nationale og internationale udmærkelser, som firmaer fra Marche har modtaget i de senere år (omtalt som den bedste traditionelt pressede italienske olivenolie af Unione Mediterranea Assaggiatori Oli (Middelhavssammenslutningen af oliesmagere), World Culinary Cup på Expogast, International Olive Oil Award i Zürich, Los Angeles County Fair, Der Feinschmecker, Slow Food's Due Olive Award, BioFach, AVPA i Paris, New York International Olive Oil Competition, Global Olive Oil Competition i Shanghai, Copenhagen International Olive Oil Awards, Enohobby's Orciolo d'oro, Ercole Olivario).

En anden faktor er den veldokumenterede udbredelse af navnet både i handelssproget og i hverdagssproget. Det mest sigende er, at når man skriver ordene »olio Marche« i de vigtigste søgemaskiner, kommer der tusindvis af dokumenter frem, hvoraf mange er særlig vigtige og vidner om udbredelsen af navnet blandt de indviede, først og fremmest virksomheder.

I handelen har udbredelsen af navnet i de senere år været begrænset af europæiske regler om oprindelsesbetegnelser (forordning (EF) nr. 2815/98, forordning (EF) nr. 1019/2002 og forordning (EU) nr. 29/2012). Ikke desto mindre har efterspørgslen på markedet fået mange producenter til fortsat at anvende referencen »olio Marche«, hvilket de talrige sanktioner, som den relevante afdeling i ministeriet for landbrugs-, fødevare- og skovbrugspolitik har pålagt, vidner om.

»Marche«-oliens positive ry skyldes uden tvivl dens kvalitetskendetegn, der kan tilskrives en kombination af jordbunds- og klimarelaterede, teknologiske og socioøkonomiske faktorer.

»Marche«-olie er et let genkendeligt produkt, der er gulgrønt i farven og generelt har en middel eller middelkraftig frugtagtig karakter. Det er generelt en meget aromatisk olie med velafbalancerede smagsfornemmelser. Beskrivelsen af »Marche«-oliens smagsprofil og sensoriske profil, der er baseret på analyser af 259 stikprøver siden 2009, bekræftes i den tekniske rapport, der er udarbejdet af panellederen hos ASSAM (Marche Agency for Agrifood Sector Services) (panel, der er godkendt af Det Internationale Olivenråd i 2001 og nu autoriseret af ministeriet for landbrugs-, fødevare- og skovbrugspolitik).

En anden undersøgelse blev udført af instituttet for olivenproduktion i Pescara med henblik på at identificere »elementer af tværregional karakterisering«. Dette indebar registrering af 13C-spektre for hundreder af stikprøver af olie fremstillet i Marche. Den statistiske analyse af de relative intensiteter af 13C-signaler fra fedtsyrer i triglyceriderne havde til formål at identificere grupper af homogene olier, der er påvirket af det geografiske produktionsområde. Undersøgelsen sikrede på dette videnskabelige grundlag, at olier fra Marche sammenlignet med olier fra regionerne Abruzzo og Puglia udgør en »særskilt gruppe«. Dette er en yderligere bekræftelse af »Marche«-oliens særlige karakter, der hidrører fra dens særlige kendetegn, som kan tilskrives samspillet mellem det geografiske miljø og produktionsområdet.

Ifølge den klassificering, der blev foretaget af Mennella, som opdelte Italien i 15 klimazoner, henhører Marche-regionen med sin årlige isoterm på mellem 15 °C og 16 °C under zone 6 (den centrale Adriaterhavsregion).

Produktionsområdet omfatter ca. 76 % af regionen og gør det muligt at sikre, at den beskyttede geografiske betegnelse er økonomisk bæredygtig, da det skaber grundlag for en kritisk produktmasse, der, selv om den kun udgør ca. 0,5 %-0,7 % af den nationale produktion, kan sikre et tilfredsstillende udbytte for landbrugerne i overensstemmelse med de grundlæggende principper i forordning (EU) nr. 1151/2012.

Produktets særlige egenskaber varierer ikke ret meget mellem de forskellige olivendyrkningsområder i Marche, da produktionsområdet er ret ensartet, og det bør også understreges, at »Marche«-olie overvejende fremstilles ved brug af hjemmehørende arter, der er blevet avlet gennem århundreder, og som er veletablerede.

Marche er den nordligste Adriaterhavsregion, hvor oliven er den vigtigste afgrøde fra træer. Dette påvirker produktets enestående karakter, der er kendetegnet ved en fluiditet, som skyldes, at der er en mindre syntese af mættede fedtsyrer såsom palmitinsyre og linolsyre sammenlignet med oliesyre og andre umættede syrer. Denne syresammensætning gør, at produktet er mere lig olier fra Gardasøen eller Liguria, der udgør grænsen for olivendyrkning, og produktet har således et lignende indhold af umættede fedtsyrer som følge af de halvkontinentale klimaforhold. Den omstændighed, at temperaturerne normalt ikke er særligt høje, fremmer også tilstedeværelsen af polyphenoler, hvis indhold er det højeste blandt alle de registrerede italienske betegnelser (42 beskyttede oprindelsesbetegnelser og én beskyttet geografisk betegnelse). Lokale sorter, der i århundredernes løb har tilpasset sig miljøet i Marche, bidrager til yderligere at styrke oliens sensoriske profil med specifikke dufte (græs, mandel, artiskok).

Et andet træk ved »Marche«-oliens særlige egenskaber er det maksimale syreindhold (0,4 %), der er det laveste af alle blandt de registrerede betegnelser. Denne kvalitative parameter mindsker variabiliteten af den olie, der fremstilles i det afgrænsede produktionsområde.

En anden faktor, der bidrager til at beskrive kvaliteten af »Marche«-olie, er den særlige opmærksomhed, der traditionelt altid er blevet rettet mod valget af den optimale periode og den anvendte metode for høsten. Metoden er over tid forblevet uændret, idet olivenfrugterne høstes direkte fra træet enten ved håndplukning eller ved hjælp af redskaber — der nu er den mest udbredte metode — eller med mekaniske systemer, der sikrer, at olivenfrugterne forbliver hele og ikke beskadiges. Der er aldrig blevet høstet nedfaldsoliven i Marche.

Der er også en lang tradition for olieudvindingsteknologi i Marche. Ved en optælling i 1910 i Ancona-provinsen blev der registreret 163 oliemøller i drift, som enten blev drevet mekanisk eller af dyr. Det kan derfor konkluderes, at sådant udstyr var udbredt i alle de kommuner i regionen, hvor der blev dyrket oliven. I 2000 var der 165 oliemøller i drift i regionen. Disse anlæg er så udbredt, at det kan siges, at der er olivenpresningsfaciliteter til rådighed i alle kommuner, hvor der dyrkes oliven. Dette er et sandt netværk af oliemøller, hvilket sikrer, at olieudvindingen finder sted hurtigt uden at gå på kompromis med olivenfrugternes kvalitet. Tilgængeligheden af moderne teknologi kan også skyldes, at verdens førende producent af maskiner til olieindustrien ligger i Marche-regionen.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning)

Den konsoliderede udgave af varespecifikationen kan ses på internettet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller:

ved at gå direkte til hjemmesiden for ministeriet for landbrugs-, fødevare- og skovbrugspolitik (http://www.politicheagricole.it), klikke på »Prodotti DOP e IGP« (øverst i skærmens højre side), dernæst på »Prodotti DOP, IGP e STG« (til venstre på skærmen) og til sidst på »Disciplinari di produzione all'esame dell'UE«.

(1) EUT L 343 af 14.12.2012, s. 1.